Ji̍t-pún Iá-kiû Tāi-piáu-tūi

**Ji̍t-pún Iá-kiû Tāi-piáu-tūi** ( *yakyū nippon daihyō*）sī Ji̍t-pún ê iá-kiû kok-ka tāi-piáu-tūi,  phian-miâ **Samurai Japan** ( *samurai japan*; ia̍h-sī hoan-e̍k chò **Ji̍t-pún Bú-sū-tūi**).

Ji̍t-pún Iá-kiû Tāi-piáu-tūi mā sī bo̍k-chiân ûi-it tī Sè-kài Iá-kiû Keng-tián-sài, Sè-kài Iá-kiû 12-kiông Sài kah Hā-kùi Ò-ūn iá-kiû lóng tit-tio̍h koan-kun ia̍h kim-pâi ê 3-koan-ông tāi-piáu tūi, si̍t-le̍k sī A-chiu thoân-thóng 3-kiông (Ji̍t-pún, Tâi-oân, Hân-kok) lāi-té siāng-kiông--ê.

## Le̍k-sú
1964 nî thâu-chi̍t-pái chham-ka Ò-ūn, sī Ò-ūn sú-siōng thâu-chi̍t-tiôⁿ oân-sêng 9-kio̍k ê iá-kiû pí-sài. Kàu-taⁿ Ji̍t-pún í-keng sī Hā-kùi Ò-ūn ê Siông-kheh, í-chá Ji̍t-pún-tūi chú-iàu sī í gia̍p-î soán-chhiú ûi-chú, chit-pāng soán-chhiú khah chió, 2003 nî A-chiu Iá-kiû Kím-piau-sài chiah thâu-chi̍t-pái oân-choân iû Ji̍t-pún Chit-pāng ê kiû-oân cho͘-sêng.

### 2006－2009 nî
2006 nî Sè-kài Iá-kiû Keng-tián-sài thâu-chi̍t-pái teng-tiàu tī Bí-kok Chit-pāng Tāi-liân-bêng hāu-le̍k ê Ji̍t-pún kiû-oân, m̄-koh kòe-têng bô sūn-lī, lo̍h-bóe kan-na Lêng-bo̍k It-lóng () kah Tāi-thióng Cheng-chek () ji̍p tūi . Keng-Tián-sài khai-sí chìn-chêng phó͘-phiàn jīn-ûi Ji̍t-pún-tūi ē-tàng í *A*-cho͘ tē-it ê sin-hūn chìn-ji̍p 8-kiông, tān-sī tī ī-sài siāng-bóe chi̍t-chiàn í 2:3 su hō͘ Lâm-hân-tūi, piàn-sêng hun-cho͘ tē-jī chìn-kip. Ho̍k-sài thâu-chi̍t-tiôⁿ chhut-chiàn Bí-kok-tūi, in-ūi chú-sím ê giâm-tiōng gō͘-phòaⁿ tì-sú Ji̍t-pún-tūi í 3:4 su kiû; tē-jī-chiàn Ji̍t-pún-tūi í 6:1 phah-pāi Be̍k-se-ko, tān-sī siāng-bóe chi̍t-chiàn koh í 1:2 su hō͘ Lâm-hân-tūi, chòe-āu khò Be̍k-se-ko phah-pāi Bí-kok, pí-kàu sit-hun-lu̍t liáu-āu (RA/9), í hun-cho͘ tē-jī chìn-kip 4-kiông. Tī chún-koat-sài lāi-té í 6:0 phah-pāi Lâm-hân-tūi chìn-kip koan-kun-chiàn. Tī koan-kun-chiàn tiong í 10:6 phah-pāi kiông-te̍k Kó͘-pa-tūi, tit-tio̍h thâu-chi̍t-kài Sè-kài Iá-kiû Keng-tián-sài ê koan-kun.

2008 nî Pak-kiaⁿ Ò-ūn soán ū Tiong-iong Liân-bêng iu-sèng keng-giām ê Seng-iá Sian-it () chò kok-ka-tūi chóng-kàu-liān, pēng-chhiáⁿ sūn-lī phah iâⁿ chu-keh-sài tit-tio̍h Ò-ūn miâ-gia̍h. M̄-koh lo̍h-bóe tī 4-kiông-sài kah tâng-pâi-chiàn su hō͘ Hân-kok kah Bí-kok, kan-na tit-tio̍h tē-4-miâ. Āu--lâi chóng-kàu-liān hŏng chit-gî i ê tiàu-tō͘ khah kah-ì sú-iōng ka-kī ê soán-chhiú, hut-lio̍k kî-thaⁿ chōng-hóng khah hó ê soán-chhiú, só͘-í chòe-āu Ji̍t-pún-tūi kā kok-ka tūi ê chóng-kàu-liān ōaⁿ-chò Tho̍k-māi Kī-jîn ê chóng-kàu-liān Goân Sîn-tek ().

2009 nî Sè-kài Iá-kiû Keng-tián-sài, Ji̍t-pún tī koat-sài sūn-lī phah-pāi Hân-kok tit-tio̍h koan-kun, ta̍t-sêng Keng-tián-sài jī-liân-pà.
### 2010 Nî-tāi
2011 nî koat-gī kā Ji̍t-pún Iá-kiû Tāi-piáu-tūi siông-thài-hòa, pēng-chhiáⁿ soan-pò͘ tāi-piáu kok-ka-tūi ê sin chheng-ho͘ "**侍ジャパン**" (Samurai Japan).

2013 nî Sè-kài Iá-kiû Keng-tián-sài sui-jiân Ji̍t-pún-tūi phah ji̍p-khì 4-kiông, tān-sī sêng-chek kah chiàn-hóng khah bái, tī 8-kiông chha chi̍t-tiám-á hō͘ Tâi-oân tô-thài, 4-kiông koh su hō͘ Pho-to-lī-ko, lo̍h-bóe tit-tio̍h kùi-kun. Kâng-nî, Sió-kiú-pó Jū-kí () chiap-jīm San-pún Hō-jī () chiâⁿ-chò sin--ê chóng-kàu-liān. 2014 nî-té Ji̍t-pún Ji̍t-pún Iá-kiû Ki-kò͘ (NPB) kah Ji̍t-pún Pāng-hia̍p (BFJ) sêng-li̍p Ji̍t-pún Iá-kiû Kong-si (NPB Enterprise), kok-ka-tūi khai-sí kiâⁿ hiòng kong-si-hòa kah thé-chè-hòa, pau-hâm cho͘-hùn, soán-lâng, siông-thài-hòa ê chêng-so͘, āu-khîn lóng ē-tàng lo̍k-si̍t, siang-piau, LOGO mā lóng ē-sái the̍h-lâi êng-lī, hō͘ kok-ka-tūi ū tn̂g-kî ún-tēng ê chu-goân.

2015 nî, Tē-1-kài Sè-kài Iá-kiû 12-kiông Sài tī chún-koat-sài hō͘ Hân-kok tó-iâⁿ, lo̍h-bóe tit-tio̍h tē-3-miâ. 2017 nî Sè-kài Iá-kiû Keng-tián-sài sui-jiân kāng-khoán phah ji̍p-khì 4-kiông, tān-sī kāng-khoán tī 4-kiông-sài su kiû, liân-sòa 2-kài Keng-tián-sài tit-tio̍h kùi-kun. Āu--lâi Sió-kiú-pó Jū-kí chhéng-sî, iû Tō-ia̍p Tok-kí () chiap-jīm.

2019 nî, tī Tē-2-kài Sè-kài Iá-kiû 12-kiông Sài Kim-pâi-chiàn lāi-té phah-pāi téng chi̍t-kài koan-kun Hân-kok-tūi, tit-tio̍h Ji̍t-pún-tūi ê thâu-chi̍t-ê 12-kiông koan-kun.

### 2020 Nî-tāi
2023 nî, Chéng-toan Hông-hô () chiâⁿ-chò kok-ka-tūi chóng-kàu-liān.

2024 nî Sè-kài Iá-kiû 12-kiông Sài, Chéng-toan Hông-hô tī teng-tiàu kiû-oân chiâⁿ bô sūn-lī, tû-liáu kui-tēng Tāi-liân-bêng 40-lâng miâ-toaⁿ lāi-té bô-hoat-tō͘ teng-tiàu ê Tāi-kok Siông-pêng (), Kim-éng Seng-thài () téng-téng Tāi-liân-bêng kiû-oân í-gōa, Ji̍t-chit téng-chiam ê kiû-oân chhiōⁿ Chò-chò-bo̍k Lóng-hi (), Kīn-têng Kiān-kài (), Kong-pún Hô-chin () mā lóng oán-kī teng-tiàu ia̍h-sī tī la̍p-ji̍p 28-lâng miâ-toaⁿ liáu-āu thè-sài, lo̍h-bóe í Iôⁿ-liân kiû-chheⁿ Sîn-kí Liâng-kài (), Iang-liân kiông-tâu Hō͘-hiong Siông-cheng (), Ko-kiâu Hông-tó͘ () téng-téng chò chú-thé chhut-chiàn 12-kiông Sài. Tī ī-sài *B*-cho͘ í 5-chiàn lóng iâⁿ chìn-kip ho̍k-sài, pēng-chhiáⁿ tī ho̍k-sài ê 3-chiàn mā choân-pō͘ phah iâⁿ, tān-sī tī koan-kun-chiàn hō͘ Tâi-oân í 4:0 oân-hong tit-tio̍h a-kun, tû-liáu hō͘ Ji̍t-pún bô-iân 12-kiông ōe-bián, chiong-kiat Ji̍t-pún tī kok-chè 3-tōa-sài "sè-kài koan-kun" 3-liân-pà (2019 nî Sè-kài Iá-kiû 12-kiông Sài, 2020 nî Ò-ūn, 2023 nî Sè-kài Iá-kiû Keng-tián-sài), mā hō͘ Ji̍t-pún chū 2019 nî 12-kiông ho̍k-sài khai-sí tī kok-chè sài-sū ê 27-liân-sèng tn̄g--khì.

2026 nî Sè-kài Iá-kiû Keng-tián-sài Ji̍t-pún tī ho̍k-sài hō͘ Venezuela í 8:5 phah-pāi, sī Ji̍t-pún thâu-chi̍t-pái tī Keng-tián-sài lāi-té bô-hoat-tō͘ chìn-kip 4-kiông.

## Kok-chè-sài Sêng-chek
### Keng-tián-sài

### Sè-kài Iá-kiû 12-kiông Sài

### Ò-ūn

### Kî-thaⁿ Sài-sū
#### [[Sè-kài-poe Iá-kiû-sài|Sè-kài-poe]]

#### [[Chiu-chè-poe Iá-kiû-sài|Chiu-chè-poe]]

#### [[A-chiu Iá-kiû Kím-piau-sài|A-kím-sài]]

{|border="0" cellpadding="0"
|- valign="top"
|
* 1954 nî:  2
* 1955 nî:  1
* 1959 nî:  1
* 1962 nî:  1
* 1963 nî:  2
* 1965 nî:  1
|width="25"|&nbsp;
|valign="top"|
* 1967 nî:  1
* 1969 nî:  1
* 1971 nî:  2
* 1973 nî:  1
* 1975 nî:  2
* 1983 nî:  2
|width="25"|&nbsp;
|valign="top"|
* 1985 nî:  1
* 1987 nî:  2
* 1989 nî:  2
* 1991 nî:  1
* 1993 nî:  1
* 1995 nî:  1
|width="25"|&nbsp;
|valign="top"|
* 1997 nî:  2
* 1999 nî:  2
* 2001 nî:  3
* 2003 nî:  1
* 2005 nî:  1
* 2007 nî:  1
|width="25"|&nbsp;
|valign="top"|
* 2009 nî:  1
* 2012 nî:  1
* 2015 nî:  3
* 2017 nî:  1
* 2019 nî:  2
* 2023 nî:  1
* 2025 nî:  1

## Chham-khó Chu-liāu

## Gōa-pō͘ Liân-kiat

* Samurai Japan (Ji̍t-pún Iá-kiû Tāi-piáu-tūi) 官方網站 
* 
* 
* 

Lūi-pia̍t:Iá-kiû tūi-ngó͘